పర్లాద్ సింగ్ సాహ్నీ

పర్లాద్ సింగ్ సాహ్నీ (జననం 15 మార్చి 1950) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు చాందినీ చౌక్ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికయ్యాడు.
రాజకీయ జీవితం
పర్లాద్ సింగ్ సాహ్నీ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1977లో ఢిల్లీ మున్సిపల్ కార్పొరేషన్ ఎన్నికల్లో మోరి గేట్ వార్డు నుంచి పోటీ చేసి 100 ఓట్ల తేడాతో ఆడిపాయి 1983లో అదే వార్డు నుంచి మున్సిపల్ ఎన్నికల్లో గెలిచి 1983 నుండి 1990 వరకు సివిల్ లైన్స్ జోన్ చైర్మన్‌గా పని చేశాడు. ఆయన  1998 ఢిల్లీ శాసనసభ ఎన్నికలలో చాందినీ చౌక్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి వీరేష్ ప్రతాప్ చౌదరిపై 8,162 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

పర్లాద్ సింగ్ సాహ్నీ 2003 ఢిల్లీ శాసనసభ ఎన్నికలలో చాందినీ చౌక్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ధరంవీర్ శర్మపై 10,866 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  ఆయన  2008 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ప్రవీణ్ ఖండేల్వాల్‌పై 8,019 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

పర్లాద్ సింగ్ సాహ్నీ 2013 ఢిల్లీ శాసనసభ ఎన్నికలలో చాందినీ చౌక్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుమన్ కుమార్ గుప్తాపై 8,243 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. ఆయన 2015 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 17,930 ఓట్లతో మూడో స్థానంలో నిలిచాడు.

పర్లాద్ సింగ్ సాహ్నీ 2019 అక్టోబర్ 6న ఢిల్లీ ముఖ్యమంత్రి అరవింద్ కేజ్రీవాల్ సమక్షంలో ఆమ్ ఆద్మీ పార్టీలో చేరి, 2020 ఢిల్లీ శాసనసభ ఎన్నికలలో చాందినీ చౌక్ శాసనసభ నియోజకవర్గం నుండి  అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుమన్ కుమార్ గుప్తాపై 29,584 ఓట్ల మెజారిటీతో గెలిచి ఐదవసారి ఎమ్మెల్యేగా ఎన్నికయ్యాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు